Odense Adresse-Contoirs Efterretninger, 1838-08-09
Denne Post retournerer fra Nyborg Søndag Morgen Kl. 6, og medtager de Breve og Aviser til Svendborg og Faaborg, som om Løverdagen ere ankomne med den forenede Brev- og Personpost fra Kjøbenhavn. De Breve og Aviser fra Odense, saavelsom Breve fra Fredericia, til Faaborg, Svendborg, Rudkjøbing og Ærøeskjøbing, samt til Stederne i Lolland og paa Falster, der hidtil om Torsdagen ere afgaaede directe til Faaborg, ville fremtidigen blive afsendte fra Odense om Onsdagen med den til Hamborg udgaaende Kjøbenhavns Brevpost, til Assens, for derfra om Torsdag Morgen at forsendes videre i Forening med Hamborg Brevpost paa Routen til Faaborg og Svendborg. Hvilket herved til almindelig Efterretning bekjendtgjøres, med Tilføiende, at Postgangen mellem Svendborg og Nyborg, samt Faaborg og Odense forøvrigt forbliver uforandret som hidtil. ere Et uventet Besøg. At der gives Mennesker i Verden af forskjellig Caracteer og Tænkemaade, dette er en uomtvistelig Sandhed, som jeg noksom har erfaret. At der ogsaa gives Jndivider med fire Jdeer, der næsten grændse til det Utrolige, derom er det nu at jeg vil underrette mine Læsere med en sandfærdig Beretning. Jeg har i flere Aar været i Besiddelse af en Fæstemølle i Fyen, henhørende under Langensøe Gods. Da det ikke altid gaaer alle Mennesker efter Ønske, men da Mange er Lykken imod og maa kjempe mod Skjebnen, saa faldt ogsaa dette i mit Lod. Jeg blev nemlig sat meget tilbage, saavel i min Næringsdrift, som ogsaa i min huuslige Stilling, deels formedelst Sygdom og deels formedelst uheldige Conjuncturer. J Anledning heraf opstod der et Misforhold imellem mig og min Kone, som vel Tiden kunde jevne, da den jo læger alle Saar. Men en Mand, som jeg altid har anseet for min intime Ven, indtrængte sig i denne min huuslige Forfatning, foregivende, at han var Værge for min Kone, endskjøndt det, efter min Formening, ei var Tilfældet, thi da burde han jo være indsat af Øvrigheden, og dette blive offentlig anmeldt. Da jeg har altid troet, at Manden, som benævnt, var min gode Ven, og jeg stedse har staaet i et venskabeligt Forhold til ham, saa forundrede det mig ikke, at han en Dag aflagde mig et Besøg; han var mig isærdeleshed velkommen. Men hvad skeer, Min gode Ven bortreiste uden at tage Afsked med mig, men derimod meget venskabeligst, efter sin Viis, medtog min Kone og mine fire Børn, uden mit Ønske, min Villie og mit Vidende, og henførte dem, til et afsidesliggende Huus. Efter min individuelle Mening er jo en saadan Adfærd ulovlig. Jeg kan ikke benægte, at samme Dag en Øvrighedsperson qva Fuldmægtig var tilstæde, da der holdtes Auction over endeel af mit Bohave; men alligevel saa burde dog en saadan urettelig Handlemaade ei finde Sted, som den ovenanførte, da enhver Mand har jo Kone og Børn kjere. - Jeg vover derfor gjennem Pressen at offentliggjøre dette, til Advarsel for Almeenheden, og ønsker jeg tillige, at saadanne Værgemaale maae bortfalde, thi da kan jo enhver Huusfader finde Ro og Tilfredshed i sin huuslige Kreds! Rødemølle ved Langensøe den 3 August 1838. Mads Rasmussen. Mænd af anerkjendt retskaffen Karakteer, som maatte attraae, mod liberalt Honorar, at overtage en Agentur for de af Foreningen for Kunstens Opmuntring i Kjøbenhavn foranstaltede, Kongelig concessionerede Uddelinger af fædrelandske Kunstflid= og Fabrikprodukter, ville beh. henvende sig til Foreningen i portofrie Breve. Kjøbenhavn, i August 18338. Directionen.